CELEX: 32009R0563
Language: sl
Date: 2009-06-25 00:00:00
Title: Uredba Sveta (ES) št. 563/2009 z dne 25. junija 2009 o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske izdelke

30.6.2009   
            
            
               SL
            
            
               Uradni list Evropske unije
            
            
               L 168/1
            
         
      UREDBA SVETA (ES) št. 563/2009
   z dne 25. junija 2009
   o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske izdelke
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 26 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Za nekatere izdelke, za katere so z Uredbo (ES) št. 2505/96 (1) odprte avtonomne tarifne kvote, je višina kvote, določena v navedeni uredbi, izražena v merski enoti, ki ni teža v tonah ali v kilogramih in vrednost. Kadar za navedene izdelke ni določena dodatna merska enota v kombinirani nomenklaturi v skladu s Prilogo I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (2), lahko obstaja negotovost glede uporabljene merske enote. Zaradi jasnosti in boljšega upravljanja kvot je treba določiti, da je treba za uporabo navedenih avtonomnih tarifnih kvot v „okencu 41: dodatne enote“ deklaracije za sprostitev v prosti promet vnesti natančno količino uvoženih izdelkov in uporabiti mersko enoto višine kvote, določeno za navedene izdelke v Prilogi I k Uredbi (ES) št. 2505/96.
            
         
               (2)
            
            
               Povpraševanje Skupnosti po izdelkih, za katere se uporablja Uredba (ES) št. 2505/96, bi bilo treba zadovoljiti pod najugodnejšimi pogoji. Zato bi bilo treba z učinkom od 1. julija 2009 odpreti tri nove tarifne kvote Skupnosti za ustrezne količine po stopnji dajatve nič, pri čemer se je treba izogibati kakršnim koli motnjam na trgu navedenih izdelkov.
            
         
               (3)
            
            
               Višina avtonomne tarifne kvote Skupnosti z zaporedno številko 09.2767 ne zadostuje za potrebe industrije Skupnosti. Zato bi bilo treba višino te kvote povečati.
            
         
               (4)
            
            
               Za avtonomne tarifne kvote Skupnosti z zaporedno številko 09.2806 bi bilo treba spremeniti poimenovanje.
            
         
               (5)
            
            
               Uredbo (ES) št. 2505/96 bi bilo zato treba ustrezno spremeniti.
            
         
               (6)
            
            
               Glede na ekonomski pomen te uredbe, se je treba sklicevati na nujne razloge iz točke I(3) Protokola o vlogi nacionalnih parlamentov v Evropski uniji, ki je priložen Pogodbi o ustanovitvi Evropske unije in Pogodbi o ustanovitvi Evropske skupnosti.
            
         
               (7)
            
            
               Ker morajo tarifne kvote začeti učinkovati 1. julija 2009, bi se morala ta uredba uporabljati od istega datuma in začeti veljati takoj –
            
         SPREJEL NASLEDNJO UREDBO:
   Člen 1
   Uredba (ES) št. 2505/96 se spremeni:
   
               1.
            
            
               Vstavi se naslednji člen:
               „Člen 1a
               Kadar je za izdelek iz te uredbe predložena deklaracija za sprostitev v prosti promet, za katerega se višina kvote izražena v merski enoti, ki ni teža v tonah ali kilogramih in vrednost, ki za izdelke, za katere v kombinirani nomenklaturi v skladu s Prilogo I k Uredbi Sveta (EGS) št. 2658/87 ni določena dodatna enota, se v ‚polju 41: dodatne enote‘ navedene deklaracije navede natančna količina uvoženih izdelkov in se uporabi merska enota višine kvote za navedene izdelke, kakor je določeno v Prilogi I k tej uredbi“
            
         
               (2)
            
            
               Priloga I se spremeni:
               
                           (a)
                        
                        
                           vstavijo se tarifne kvote za izdelke iz Priloge I k tej uredbi;
                        
                     
                           (b)
                        
                        
                           z učinkom od 1. januarja 2009 se vrstici za tarifne kvote z zaporednima številkama 09.2767 in 09.2806 nadomestita z vrsticama iz Priloge II k tej uredbi.
                        
                     
         Člen 2
   Ta uredba začne veljati na dan objave v Uradnem listu Evropske unije.
   Uporablja se od 1. julija 2009.
   Točka (b) člena 1(2) se uporablja od 1. januarja 2009.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 25. junija 2009
      
         
            Za Svet
         
         
            Predsednik
         
         L. MIKO
         
      
   
   
      (1)  UL L 345, 31.12.1996, str. 1.
   
      (2)  UL L 256, 7.9.1987, str. 1.
   
      PRILOGA I
      
                  Zaporedna št.
               
               
                  Oznaka KN
               
               
                  TARIC
               
               
                  Opis proizvoda
               
               
                  Obdobje veljavnosti kvote
               
               
                  Višina kvote
               
               
                  Dajatev znotraj kvote (%)
               
            
                  09.2813
               
               
                  ex 3920 91 00
               
               
                  94
               
               
                  Trislojni koekstrudirani film iz polivinilbutirala, brez graduiranega barvnega traku, z vsebnostjo 29 mas. % ali več, vendar ne več kot 31 mas. % 2,2’-etilendioksidietil bis(2-etilheksanoata) kot mehčalca
               
               
                  1.7.–31.12.
               
               
                  500 000 m2
                  
               
               
                  0 %
               
            
                  09.2807
               
               
                  ex 3913 90 00
               
               
                  86
               
               
                  Nesterilen natrijev hialuronat
               
               
                  1.7.–31.12.
               
               
                  55 000 g
               
               
                  0 %
               
            
                  09.2815
               
               
                  ex 6909 19 00
               
               
                  70
               
               
                  Nosilci za katalizatorje ali filtre, sestavljeni iz porozne keramike, ki vsebuje predvsem aluminijeve in titanove okside; s skupno prostornino ne več kot 65 litrov in najmanj enim kanalom (odprtim na eni ali na obeh straneh) na cm2 preseka
               
               
                  1.7.–31.12.
               
               
                  190 000 kosov
               
               
                  0 %
               
            
   
      PRILOGA II
      
                  Zaporedna št.
               
               
                  Oznaka KN
               
               
                  TARIC
               
               
                  Opis proizvoda
               
               
                  Obdobje veljavnosti kvote
               
               
                  Višina kvote
               
               
                  Dajatev znotraj kvote (%)
               
            
                  09.2806
               
               
                  ex 2825 90 40
               
               
                  30
               
               
                  Volframov trioksid, vključno modri volframov oksid
               
               
                  1.1.–31.12.
               
               
                  12 000 ton
               
               
                  0 %
               
            
                  09.2767
               
               
                  ex 2910 90 00
               
               
                  80
               
               
                  Alil glicidil eter
               
               
                  1.1.–31.12.
               
               
                  2 500 ton
               
               
                  0 %